อยากทราบค่ะว่า หนูมีอาการจุกแน่นที่ลำคอ เวลากลืนน้ำลายก็ปวดกลางหน้าอก บางทีก็เจ็บหน้าอกด้านซ้ายกับหน้าอกด้านขวา เป็นอาการนี้มาเกือบ3วันแล้วค่ะ อยากทราบค่ะว่าหนูเป็นโรคอะไร
สวัสดีค่ะ อาการจุกแน่นที่ลำคอ ปวดกลางหน้าอกทั้งซ้ายขวาดังกล่าวมานั้น อาจจะเกิดจาก การมีกรดไหลย้อน การมีสิ่งแปลกปลอมลงไปในทางเดินอาหารหรือทางเดินหายใจ การมีการอักเสบที่คอ แต่มักไม่ปวดลงไปถึงหน้าอก หรือเป็นกล้ามเนื้อหรือกระดูกอ่อนที่อกอักเสบจากการเกร็งตัวหรือการถูกกระแทกโดยกรดไหลย้อนก็เป็นภาวะที่เป็นไปได้มาก จากกรดที่ไหลย้อนขึ้นมาทำให้อึดอัด แสบร้อนกลางอกมาถึงคอได้เบื้องต้นดื่มน้ำมากๆ ไม่กินมื้อใหญ่เกินไป ไม่กินแล้วนอนทันที นั่งหัวสูงไว้ก่อน หลีกเลี่ยงอาหารรสจัดหรืออาหารใดๆที่กระตุ้นให้มีอาการ งดการดื่มแอลกอฮอล์ด้วย ถ้าอาการยังเป็นมากต่อเนื่อง ปรับพฤติกรรมแล้วไม่ดีขึ้น ควรไปพบแพทย์